b'\n_START_ARTICLE_\nNikolaj Sergejevi\xc4\x8d Leonov\n_START_SECTION_\n\xc5\xbdivljenjepis\n_START_PARAGRAPH_\nLeta 1953 je bil sprejet na Dr\xc5\xbeavno avtonomno univerzo Mehike, kjer je \xc5\xa1tudiral \xc5\xa1pan\xc5\xa1\xc4\x8dino in hkrati dobil ni\xc5\xbeji polo\xc5\xbeaj na sovjetskem veleposlani\xc5\xa1tvu. Novembra 1956 je bil poklican nazaj v Sovjetsko zvezo in odpu\xc5\xa1\xc4\x8den iz diplomatske slu\xc5\xbebe. Odlo\xc4\x8dil se je za nadaljevanje akademske kariere kot zgodovinar Latinske Amerike; hkrati je dobil polo\xc5\xbeaj prevajalca za uradno sovjetsko \xc5\xa1pansko-jezi\xc4\x8dno zalo\xc5\xbeni\xc5\xa1ko hi\xc5\xa1o Editoral Progreso. Poleti 1958 je bil rekrutiran v KGB; 1. septembra istega leta je bil poslan na dvoletni vohunski te\xc4\x8daj. Toda zaradi izbruha kubanske revolucije je bil kot spremljevalec Anastasa Mikojana oktobra 1959 poslan v Mehiko. _NEWLINE_Februarja 1960 je spremil Mikojana v Havano. Svojo vohunsko kariero je nato nadaljeval v Mehiki; med uradnim obiskom Fidela Castra v Sovjetski zvezi leta 1963 je bil Castrov uradni prevajalec. _NEWLINE_Leta 1968 je bil odpoklican v Moskvo, kjer je postal vi\xc5\xa1ji analitik. Tako se je pri\xc4\x8del povzpenjati po hierarhiji; tako je zasedel naslednje polo\xc5\xbeaje: poddirektor Oddelka za Latinsko Ameriko (1968-72), poddirektor Oddelka za analize in informacije KGB (1973-82) in namestnik Na\xc4\x8delnika Prvega glavnega direktorata KGB (1983-1991). Na vrhuncu svoje kariere je bil tako drugi najmo\xc4\x8dnej\xc5\xa1i mo\xc5\xbe v hierarhiji KGB._NEWLINE_V tem \xc4\x8dasu je tudi pridobil doktorat iz latinskoameri\xc5\xa1ke zgodovine na Akademiji znanosti Sovjetske zveze. Po razpadu Sovjetske zveze je postal predavatelj na moskovskemu In\xc5\xa1titutu za mednarodne odnose._NEWLINE_Decembra 2003 je bil kot \xc4\x8dlan nacionalisti\xc4\x8dne stranke Rodina izvoljen v Dr\xc5\xbeavno Dumo. Velja za dolgoletnega prijatelja in mentorja Vladimirja Putina.'